Lintu (Kailas)
Meren rannalla autiolla
 On lintu viluissaan.
 Ja loitoll’ aurinko nousee
 Yli kultaisen aamunmaan.

 Sen portti on rubiineista
 Ja keskellä ruusujen.
 Saa lintunen sydämeensä
 Halun, kaipuun kuumeisen.

 Se lentää aamua kohti
 Ja sen rantojen purppuraa.
 Sen vaappuvat heikot siivet,
 Sen suust’ ilo kumpuaa.

 Yhä loitommas, loitommas kiitäin
 Ei taakseen se katsetta luo,
 Kunis aaltoo rannattomana
 Ylt’ympäri vetten vuo.

 Kunis murtuu siipi, se lentää,
 Ja laine sen nielaisee, –
 Kera illan ruusujen tähti
 Sen haudalla hymyilee.

Josef Julius Wecksell
Runot
Uuno Kailas

en:The Birdie
sv:Fogeln